Source: https://www.riigiteataja.ee/akt/71989
Timestamp: 2019-11-21 17:40:54+00:00

Document:
Vastu võetud 04.05.2000
Vabariigi Presidendi 11. mai 2000. a otsusega nr 794
Ühisveevärgi ja -kanalisatsiooni seaduses (RT I 1999, 25, 363) tehakse järgmised muudatused ja täiendused:
§ 1. Paragrahvi 3 lõike 2 teine lause muudetakse ja sõnastatakse järgmiselt:
«Liitumispunkt asub kuni kaks meetrit kinnistu piirist väljaspool, kui ühisveevärgi ja -kanalisatsiooni omanik või valdaja ja kinnistu omanik või valdaja ei ole kokku leppinud teisiti.»
« (2) Kinnistu veevärgi ja kanalisatsiooni liitumine ühisveevärgi ja -kanalisatsiooniga toimub kinnistu veevärgi ja kanalisatsiooni omaniku või valdaja taotlusel tema ja ühisveevärgi ja -kanalisatsiooni omaniku või valdaja vahel sõlmitud lepingu alusel.»
§ 3. Paragrahvi 5 täiendatakse lõikega 21 järgmises sõnastuses:
« (21) Käesoleva paragrahvi lõikes 2 nimetatud leping sõlmitakse kohaliku omavalitsuse volikogu kinnitatud ühisveevärgi ja -kanalisatsiooniga liitumise eeskirja alusel. Nimetatud eeskiri peab sisaldama:
4) liitumistasu tasumise korda.»
« (1) Vee-ettevõtja klient käesoleva seaduse tähenduses on kinnistu omanik või valdaja, hoonestusõiguse alusel maakasutaja või ehitise kui vallasasja omanik või valdaja, kelle veevärk või kanalisatsioon on ühendatud ühisveevärgi ja -kanalisatsiooniga.»;
« (5) Kui maa on kaasomandis, sõlmitakse ühisveevärgist vee võtmise ja heitvee ühiskanalisatsiooni juhtimise leping vastavalt asjaõigusseaduse §-le 72 kaasomanike kokkuleppe või kaasomanike enamuse otsuse alusel.»
§ 5. Seadust täiendatakse §-dega 17–22 järgmises sõnastuses:
« § 17. Juriidilise isiku haldusvastutus ühisveevärgi ja -kanalisatsiooni kahjustamise ja kasutamise nõuete rikkumise eest
(1) Ühisveevärgist omavolilise veevõtu või ühiskanalisatsiooni omavolilise heit-, sademete- või drenaaživee või muu pinnase- ja pinnavee ärajuhtimise või ohtlike ainete ühiskanalisatsiooni normatiivi ületavates kogustes juhtimise eest – karistatakse kuni 30 000-kroonise rahatrahviga.
(2) Ühisveevärgi või -kanalisatsiooni ehitiste või seadmete kahjustamise, ühisveevärgist võetud vee ja ühiskanalisatsiooni juhitud heitvee, sademete- või drenaaživee või muu pinnase- ja pinnavee mõõtmiseks paigaldatud mõõteseadmete näitude moonutamise eest – karistatakse kuni 50 000-kroonise rahatrahviga.
(3) Kohaliku omavalitsuse volikogu volitatud isiku ühisveevärgi ja -kanalisatsiooni kasutamise nõuete täitmiseks tehtud ettekirjutuse täitmata jätmise eest – karistatakse kuni 20 000-kroonise rahatrahviga.
§ 18. Juriidilise isiku haldusõiguserikkumise asja menetlemine
§ 19. Juriidilisele isikule haldusõiguserikkumiste protokolli koostamine
(1) Käesoleva seaduse §-s 17 sätestatud haldusõiguserikkumiste kohta võib juriidilisele isikule protokolli koostada kohaliku omavalitsuse volikogu otsusega volitatud isik.
§ 20. Juriidilise isiku haldusõiguserikkumise asja arutamine
Käesolevas seaduses nimetatud juriidilise isiku haldusõiguserikkumise asjades on asja arutamise ja karistuse määramise õigus halduskohtunikul.
§ 21. Füüsilise isiku vastutus juriidilise isiku haldusõiguserikkumise asjas
§ 22. Juriidilisele isikule haldusvastutuse määramise aegumistähtaeg

References: § 1

§ 3

§ 5
 § 17

§ 18

§ 19

§ 20

§ 21

§ 22